12/08/2009 | Administración LocalMunicipal
Santiago de Compostela
Aprobación definitiva e publicación da Ordenanza reguladora do servizo de axuda no fogar do Concello de Santiago de Compostela

O pleno da corporación do Concello de Santiago de Compostela na sesión celebrada o 30/04/2009 aprobou inicialmente o Ordenanza reguladora do servizo de axuda no fogar do Concello de Santiago de Compostela. Publicado o trámite de información pública o 30/05/2009 no Boletín Oficial da Provincia, e transcorrido o prazo sen que se teñan presentado reclamacións ou suxestións, enténdese definitivamente adoptado o acordo ata entón provisional, segundo o disposto no artigo 49 da Lei 7/1985, de 2 de abril, reguladora das Bases de Réxime Local. En cumprimento do previsto no artigo 70.2 da devandita Lei, procédese a publicación integra do texto. Santiago de Compostela, 16 de xullo de 2009. O Alcalde, Xosé A. Sánchez Bugallo. INDICE EXPOSICIÓN DE MOTIVOS CAPITULO 1. DISPOSICIÓNS XERAIS • Obxecto e Ámbito. Artigo 1 • Obxectivos. Artigo 2 CAPITULO II.- TIPOLOXÍA DAS ATENCIÓNS. • Contido do Servizo.- Artigo 3 • Persoas destinatarias.- Artigo 4 CAPITULO III - DEREITOS E DEBERES DAS PERSOAS USUARIAS. Artigos 5 e 6 CAPITULO IV - ACCESO O SERVIZO • Modalidades de Acceso ao Servizo. Artigo 7 • Criterios de Organización e Procedemento. Artigos 8 ao 12 • Causas de denegación, extinción, modificación e suspensión temporal do servizo. Artigos 13 ao 15 • Coordinación e Seguimento. Artigo 16 • Intensidade na prestación do servizo. Artigo 17 CAPITULO VI - REXIME SANCIONADOR: FALTAS E SANCIÓNS • Faltas e Sancións. Artigos 18 e 19 • Réxime Sancionador. Artigos 20 ao 22 CAPITULO VII - REXIME ECONOMICO E FINANCEIRO. Artigos do 23 ao 25 DISPOSICIÓN ADICIONAL PRIMEIRA DISPOSICIÓN ADICIONAL SEGUNDA DISPOSICIÓN ADICIONAL TERCEIRA DISPOSICIÓN DEROGATORIA DISPOSICIÓN FINAL O apoio á unidade de convivencia e a axuda a domicilio, como prestación básica do Sistema Público de Servizos Sociais, pretende dar resposta á necesidade social de convivencia, en torno á cal se articula o nivel máis primario das relacións humanas, necesarias para o desenvolvemento persoal e para a integración social das persoas. A lei 7/1985, de 2 de abril, reguladora de bases de réxime local atribúe competencias aos concellos en materia de servizos sociais e a obrigatoriedade de prestalos aos municipios de mais de 20.000 habitantes, segundo os artigos 25.2 K e 26.1. c. Asómesmo establéceo o art.81. c da Lei 5/1997, de 22 de xullo, da administración local de Galicia. En aplicación desta normativa, o Parlamento de Galicia aprobou recentemente a Lei 13/2008, de 3 de decembro de Servizos Sociais de Galicia, que regula o dereito de todas as persoas aos servizos sociais, correspondéndolles aos poderes públicos garantir dito dereito, e posibilitar que as liberdades e igualdades entre os individuos sexan reais e efectivas tal e como contempla a Constitución Española no seu art.9.3. Por outra parte, o Plan Concertado para o desenvolvemento das Prestacións Básicas de Servizos Sociais nas Corporacións Locais, regula a súa función xeral e, a Lei 13/2008, de 3 de decembro de servizos sociais de Galicia, fixa o marco entendendo por tal, servizos e actuacións de natureza material ou tecnolóxica. No seu art.11.1. f) atribúe como unha das funcións dos Servizos Sociais Comunitarios Básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. Dentro desta prestación e deste marco xurídico, inscríbense os servizos de atención Domiciliaria (S. A. D.) que aínda que dirixidos a toda a poboación, teñen como obxecto prioritario: ofrecer un conxunto de atencións as persoas ou familias no seu propio domicilio, para facilitar o seu desenvolvemento e permanencia no seu entorno habitual. A Orde do 22 de xaneiro de 2009, pola que se regula o servizo de axuda no fogar, trala publicación da Lei 39/2006, do 14 de decembro, de promoción da autonomía persoal e atención ás persoas en situación de dependencia, describe as aténcións do Servizo de Axuda no Fogar que o Concello de Santiago de Compostela dispón para a cidadanía que precisan coidados no seu domicilio. Dita orde obriga ás entidades locais a reaxustar as súas respectivas ordenanzas reguladoras. Para mellorar a calidade de vida das persoas que viven nos seus domicilios, e requiren asistencia, os Servizos de Atención Domiciliaria deberán axuntar o esforzo coa propia persoa interesada, da súa familia, veciñanza e amizades, con tódolos servizos públicos e privados, do voluntariado, e dicir axuntar o esforzo coa comunidade no seu conxunto, mantendo o maior grao de autonomía da persoa beneficiaria, mediante unha labor preventiva, asistencial e rehabilitadora. Tradicionalmente esta prestación no cubría situacións necesitadas de atención permanente e continuada, propias das persoas con gran dependencia pero a partir da entrada en vigor da Lei 39/2006, do 14 de decembro, deberá estenderse ampliando a súa intensidade a calquera persoa en situación de dependencia tras recoñecerse como dereito subxectivo da persoa. Paralelamente deberanse ir tomando medidas en diferentes ámbitos que faciliten á familia o desempeño das funcións entre as que está a atención das persoas en situación de dependencia: recoñecemento e apoio do papel da familia, prestacións económicas, axuda técnicas de uso persoal e de adaptación do fogar, programas de respiro familiar, centros de día e de noite etc. A corto e a medio prazo os Servizos de Atención Domiciliaria deberán experimentar o seu mais notable cambio a consecuencia da aplicación da mencionada Lei 39/2006 que garante dereitos subxectivos ás persoas en situación de dependencia, e vinculado as intensidades de atención que se aproben na nosa Comunidade Autónoma e establecidas nos convenios que se subscriban entre as Administracións competentes, o servizo de axuda a domicilio deberá adaptarse en función dos cambios normativos que acontezan. A devandita lei define no seu art.23 o Servizo de Axuda a Domicilio como o conxunto de actuacións levadas a cabo no domicilio das persoas en situación de dependencia co fin de atender as súas necesidades da vida diaria, prestadas por entidades ou empresas, acreditadas para esta función: a) Servizos relacionados coa atención das necesidades domésticas ou do fogar: limpeza, lavado, cociña ou outros. b) Servizos relacionados coa atención persoal na realización das actividades da vida diaria. A nova normativa reguladora esixe a configuración dun novo modelo de axuda a domicilio que complemente e amplíe a súa acción protectora, co fin de promover e dotar os recursos necesarios para facer efectivo un servizo de axuda no fogar de calidade e garantista. En consonancia coa referida normativa e co obxecto de dar cumprimento a Disposición transitoria Primeira da Orde autonómica do 22 de xaneiro de 2009 pola que se regula o servizo de axuda no fogar, (Adaptación de ordenanzas municipais) establece que os concellos disporán dun prazo de seis meses, contados desde o día seguinte ao da súa publicación, para a adaptación das súas ordenanzas municipais ao disposto nesta orde. Neste contexto a ordenanza en vigor, publicada no BOP do día 28 de abril de 2001, require unha adaptación para axustala á nova realidade social e lexislativa. A presente Ordenanza ten por obxecto establecer o marco dos Servizos de Axuda no Fogar (en adiante SAF) no Concello de Santiago de Compostela, como prestacións básicas do Sistema Público de Servizos Sociais que proporcionan unha serie de atencións ou coidados de carácter persoal, doméstico, psicosocial, educativo, técnico e comunitario, prestadas dentro ou fora do domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar dos cidadáns de Santiago de Compostela. O obxectivo xeral do SAF é promover unha mellor calidade de vida das persoas, potenciando a súa autonomía e unhas condicións axeitadas de convivencia no seu propio contorno familiar e socio comunitario. Partindo deste obxectivo xeral, podemos destacar os seguintes obxectivos específicos do Servizo de Axuda no Fogar: 1.- Favorecer a permanencia das persoas no seu contorno habitual o maior tempo posible e co maior grao de calidade de vida.2.- Optimizar as destrezas, capacidades e habilidades persoais e familiares que permitan o máximo grao de autonomía.3.- Mellorar o equilibrio persoal do individuo fortalecendo a colaboración coas redes naturais de apoio, especialmente da familia, previndo posibles problemas de afastamento e soidade.4.- Atender situacións conxunturais de crise persoal e/ou familiar que afecten á autonomía persoal ou social.5.- A promoción de formas de apoio social comunitario de tipo voluntario que contribúan ó acompañamento de persoas atendidas.6.- Apoiar e complementar a labor da familia en situacións de sobrecarga derivadas da atención de persoas dependentes ou de crise familiar.7.- Favorecer a conciliación da vida familiar e laboral.8.- Ofrecer coidados e intervencións de carácter socio educativo a unidades familiares con menores a cargo e outras situacións obxecto de intervención social.9.- Proporcionar períodos de descanso ao coidador. Respiro familiar.10.- Ofrecer apoio e formación aos coidadores O SAF ten a consideración de prestación básica, que non exime á familia das súas responsabilidades, se non que as reforza e as complementa, con planificación, coordinación e control público, a través de persoal cualificado que presta unha serie de atencións ou coidados de carácter persoal, psicosocial e educativo, doméstico e técnico, ás familias e persoas con dificultades para procurar o seu benestar físico, social e psicolóxico, proporcionándolle a posibilidade de continuar no seu contorno habitual, mentres isto sexa posible e axeitado. De conformidade coa valoración realizada polos servizos sociais, no marco da axuda no fogar poderán prestarse os seguintes tipos de atención de carácter básico e/oú complementario, de acordo coa seguinte tipoloxía: 1.- Atencións de Carácter Básico.- a) Atencións de carácter persoal na realización das actividades básicas da vida diaria, tales como: • Asistencia para levantarse e deitarse. • Apoio no coidado e hixiene persoal, así como para vestirse. • Control do réxime alimentario e axuda, se é o caso, para alimentarse. • Supervisión, cando proceda, das rutinas de administración de medicamentos prescritas por facultativos. • Apoio ou axuda para cambios posturais, mobilizacións, orientacións espacio temporais. • Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: • Acompañamento fóra do fogar para acudir a consultas, tratamentos ou a outras actividades de ocio e/ou convivencia social. • Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: • Limpeza e mantemento da hixiene e salubridade da vivenda. • Compra de alimentos e outros productos de uso común. • Preparación dos alimentos. • Lavado e coidado das prendas de vestir. • Coidados básicos da vivenda. Este tipo de atencións poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo tales como: Intervencións técnico profesionais formativas e de apoio ó desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2.- Atencións de Carácter Complementario, que poderá incorporar, entre outros, os seguintes tipos de atencións: a) Actividades de acompañamento, socialización e desenvolvemento de hábitos saudables. b) Respiro familiar, segundo o establecido pola lexislación vixente. c) Prestacións de atención a distancia mediante dispositivos de teleseguimento, teleasistencia e similares. d) Prestacións que favorezan a conciliación da vida familiar e laboral. e) Adaptacións funcionais do fogar. f) Servizo de podoloxía. g) Servizo de fisioterapia.3.- Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4.- En todo caso as atencións prestadas, terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5.- En ningún caso poderán formar parte das actuacións desenvolvidas polo servizo: • A realización de actividades domésticas que non fosen incluídas no proxecto de intervención (anexo II) e no acordo de servizo (anexo III). • Actuacións que, polo seu carácter sanitario, deban en todo caso ser realizadas por persoal facultativo. De acordo co establecido no artigo 5 da Orde do 22 de xaneiro de 2009, pola que se regula o servizo de axuda no fogar, o servizo estará aberto a todas as persoas ou unidades de convivencia para as que de acordo coa valoración técnica correspondente, supoña un recurso idóneo de atención. De xeito particular, o servizo atenderá ás persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato así como os fogares con menores en que se observe necesidade dunha intervención de carácter socio educativo. Tamén poderá dar unha resposta preventiva e socializadora a diversas situacións de familias en risco de exclusión social, ou que precisen unha medida temporal de apoio para a consecución dun fin establecido nun proxecto de intervención social. En todo caso darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. Os criterios para a concesión do servizo rexeranse polos seguintes aspectos: - Autonomía persoal para a realización das actividades. - Situación socio-familiar. - Outras: menores a cargo, accesibilidade. As persoas usuarias do servizo, no marco dos dereitos que con carácter xeral se Ile recoñecen na lexislación aplicable, artigo 6 da Lei 13/2008 de servizos sociais de Galicia, e normativa vixente terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias, no marco dos deberes que con carácter xeral se recollen no artigo 7 da Lei 13/2008, de servizos sociais e normativa vixente, terán os seguintes deberes: 1. Residir efectivamente no domicilio e no termino municipal de Santiago de Compostela.2. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios.3. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.4. A facilitar e colaborar no seguimento e avaliación do servizo.5. Respectar a dignidade persoal e profesional das persoas que presten o servizo, así como respectar os límites das súas obrigas laborais. Observar unha conducta baseada no mutuo respecto, tolerancia e colaboración encamiñada a facilitar unha mellor con vivencia.6. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.7. Manter informado sobre os aspectos relativos á súa saúde para mellorar a súa atención, e permitir adoptar as medidas preventivas que se requiran.8. Participar no pagamento do servizo nos termos que se estableza na súa norma reguladora.9. Poñer a disposición do persoal do programa os medios, útiles ou ferramentas necesarios e imprescindibles para a prestación do servizo (deterxentes, utensilios de limpeza.) 10. Manter animais domésticos libres de parasitos e debidamente vacinados.11. Comunicar enfermidades infecto contaxiosas para tomar medidas de protección necesarias para os profesionais e facilitar datos médicos co obxecto de cumprir a normativa de prevención de riscos laborais.12. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo O acceso ao servizo producirase, segundo o artigo 13 da Orde do 22 de xaneiro de 2009 que regula o servizo de axuda no fogar, a través dos servizos sociais comunitarios básicos, de acordo coas seguintes modalidades: Para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención (PIA), consonte o establecido no Decreto 176/2007, do 6 de setembro, polo que se regula o procedemento da situación de dependencia e do dereito ás prestacións do sistema na Comunidade Autónoma de Galicia, así como na Orde do 17 de decembro de 2007, pola que se establece os criterios para a elaboración do programa individual de atención, fixación de intensidades de protección dos servizos, réxime de incompatibilidades das prestacións e xestión das prestacións económicas. Trátase dun SAF de carácter preventivo cunha temporalidade indefinida. SAF — Dependencia para respiro: Igual modalidade que o anterior pero con menor intensidade. Orientado a proporcionar un apoio de respiro a familias, aos coidadores, etc. A resolución relativa ao programa individualizado de atención terá a consideración de resolución de asignación e incorporación ao servizo.(orde de22 de xaneiro de 2009 pola que se regula o servizo de axuda no fogar) As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. a) Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ao servizo, logo de prescrición técnica favorable dos servizos sociais comunitarios, que se resolvera en réxime de libre concorrencia de acordo cos criterios establecidos nesta ordenanza. Trátase dun SAF de carácter preventivo cunha temporalidade definida no proxecto de intervención (anexo II) e unha intensidade de atención non superior 40 horas/mes. A súa renovación estará suxeita a revisión. b) De igual maneira á expresada no punto anterior procederase nas situacións en que a problemática principal estea relacionada con aspectos de convivencia e socio educativos e comunitarios. Nos supostos recollidos nos apartados a) e b) deste artigo empregarase un baremo no que, ademais dos posibles déficits de autonomía, se valoren factores de carácter persoal e socio familiar, o apoio social, a situación da vivenda e outros que dificulten obxectivamente a normalización social e a calidade de vida, e que se recolle no anexo 1 desta ordenanza. O SAF de respiro para as persoas que accedan por libre concorrencia, igual modalidade que o anterior terá unha intensidade horaria de atención non superior a 15 horas/mes. Orientado a proporcionar un apoio de respiro á familia e/o persoa coidadora. A alta deberá producirse nun prazo inferior a 48 horas. A duración non superará os 3 meses salvo prescrición técnica debida e motivada. Transcorrido o prazo ( 3 meses) para manter a alta no servizo, deberá acudir ás condicións requiridas para a libre concorrencia ou acceso directo, segundo o caso.1.- O servizo de axuda no fogar estará integrado nos servizos sociais comunitarios básicos de acordo co establecido no artigo 11 da Lei 13/2008 de Servizos Sociais de Galicia e será coordinado por un/unha profesional cunha cualificación mínima de diplomado en traballo social, da unidade técnica de servizos sociais do Concello de Santiago de Compostela.2.-O procedemento a desenvolver na modalidade de ACCESO DIRECTO (SAF dependencia) ao servizo a través da resolución do PIA será a seguinte: 2. a.- Rexistro de entrada da resolución do PIA.2. b.- Derivación á unidade técnica de servizos sociais, que informará sobre a dispoñibilidade de praza efectiva, ou de paso á lista de agarda, dando traslado desta información á UTS.2. c.- O persoal técnico da UTS, como cumprimento do artigo 14 3 c) da orde do 22 de xaneiro de 2009 pola que se regula o servizo de axuda no fogar, ou lexislación vixente procederá a realizar visita domiciliaria para a apertura do expediente’ e remitirá á unidade técnica de servizos sociais, o proxecto de Intervención (anexo II) e informe social no que fará constar a capacidade económica da persoa usuaria e, de se lo caso, a cota de cofinanciamento que Ile corresponda.2. d.- En caso de desistimento da persoa interesada, esta expresará por escrito dita circunstancia, que será notificada á Xunta de Galicia.2. e.- No caso de aceptación, o informe social remitirase á unidade técnica de servizos sociais para a elaboración do decreto de incorporación ao servizo. Este notificarase á UTS, ao/á interesado/a e á entidade prestadora do servizo. Se ten que participar no cofinanciamento do servizo, deberá incorporar ao expediente unha orde de domiciliación bancaria, e por cada cargo correspondente ao servizo de atención domiciliaria recibido, remitiráselle un recibo por parte do Concello de Santiago de Compostela ou pola entidade prestadora do servizo. No caso de pasar á lista de agarda notificarase esta situación coa puntuación obtida ola interesado/a á UTS, e á entidade prestadora do servizo.2. f.- O servizo iniciarase previa presentación do persoal da entidade prestadora do servizo por parte da UTS.3.- No acceso en LIBRE CONCORRENCIA será de aplicación o seguinte: 3. a) O procedemento iniciarase por instancia de parte, mediante a solicitude, e documentación requirida, que se presentaran en modelo oficial no Rexistro Xeral do Concello de Santiago de Compostela, sen prexuízo do previsto no artigo na lei 30/92 de réxime xurídico das administracións públicas e o procedemento administrativo común.1 Cada expediente constará cando menos de: informe social asinado por un traballador/a social da entidade titular do servizo, proxecto de intervención (anexo II) asinado polola técnico/a responsable que designe a entidade titular do servizo, acordo do servizo asinado entre a entidade titular do servizo e a persoa usuaria, desta ordenanza. Dita solicitude irá asinada pola persoa interesada ou representante legal e, na mesma reflectirase a prestación ou prestacións que solicita do SAF.3. b) As solicitudes serán derivadas pola Unidade técnica de servizos sociais á UTS, onde o persoal técnico, como cumprimento do artigo 14 3 c) da orde do 22 de xaneiro de 2009 pola que se regula o servízo de axuda no fogar, ou lexislación vixente, procederá a realizar visita domiciliaria para a apertura do expediente2 e remitirá á unidade técnica de servizos sociais, o proxecto de Intervención (anexo II) e informe social no que fará constar a capacidade económica da persoa usuaria e, de se lo caso, a cota de cofinanciamento que Ile corresponda.3. c) O expediente enviarase á xefatura de sección de Servizos Sociais para o seu informe e proposta de resolución.3. d) A solicitude, resolverase por decreto do alcalde/sa, quen pode delegar esta competencia de conformidade co disposto no artigo 21.3° da Lei 7/1985, do 2 de abril, reguladora das bases do réxime local. Transcorrido un prazo máximo de tres meses, a contar dende o día seguinte a o que fora completada a documentación preceptiva, sen formalizarse dita resolución a persoa interesada deberá entender denegada a súa solicitude. A resolución sobre a decisión, será motivada e deberá conter, entre outros, os seguintes extremos: 1.- Aprobación ou denegación do servizo.2.- Condicións da concesión, indicando polo menos: • As atencións aprobadas. • Dispoñibilidade de alta efectiva ou paso a lista de agarda especificando a puntuación obtida. • Intensidade horaria: número de horas de atención mensual. • Prezo público do servizo que satisfará a persoa beneficiaria. • Prezo público do servizo que satisfará o Concello de Santiago de Compostela.3.- Información sobre os recursos que contra a mesma procedan, órgano administrativo ou xudicial perante o que presentalos e prazo para interpoñelos, sen prexuízo de que olas interesado/as poidan exercitar calquera outro que estimen oportuno. A resolución de aprobación que se dite, notificarase á persoa interesada ou representante legal da mesma, á Unidade de Traballo Social e á entidade prestadora do servizo.2 Cada expediente constará cando menos de: informe social asinado por un traballador/a social da entidade titular do servizo, proxecto de intervención (anexo II) asinado polola técnico/a responsable que designe a entidade titular do servizo (anexo ), acordo do servizo asinado entre a entidade titular do servizo e a persoa usuaria, (anexo ) desta ordenanza. En caso de denegación, farase constar as causas que orixinaron dita resolución e serán notificadas á persoa interesada ou representante legal da mesma e á Unidade de Traballo Social Ademais da resolución á que se refire o punto anterior, porá fin ó procedemento o desistimento, a renuncia, a declaración de caducidade, así como a imposibilidade material de continualo servizo pola aparición de causas sobrevidas.3. e).- Unha vez aprobada, e existindo dispoñibilidade de praza no servizo, notificarase á persoa interesada ou representante legal da mesma, á Unidade de Traballo Social, e a entidade prestadora do servizo, o alta efectiva do servizo que se producirá segundo o caso en no prazo convido.3. f). Unha vez notificadas a resolución de concesión do servizo, deberán acordarse, entre os servizos sociais comunitarios do Concello e a persoa usuaria ou representante legal da mesma, as condicións básicas da prestación que se substanciarán no acordo de servizo (anexo III). A súa sinatura posibilitará o inicio da prestación do/s servizo/s concedido/s. Se ten que participar no cofinanciamento do servizo, deberá incorporar ao expediente unha orde de domiciliación bancaria, e por cada cargo correspondente ao servizo de atención domiciliaria recibido, remitiráselle un recibo por parte do Concello de Santiago de Compostela ou pola entidade prestadora do servizo.4.- Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. Se sé inicia de oficio, deberá garantirse na súa tramitación os requisitos e circunstancias documentais fixados para o caso de iniciarse a instancia de parte.5.- No caso de extrema e urxente necesidade sobrevenida, debidamente xustificada, a traballador/a social da UTS propondrá á Xefatura de sección SSSS a inmediata concesión e inicio da prestación sen que a solicitude e a documentación estea debidamente cumprimentada, mediante resolución motivada do/a alcalde/sa ou do membro da corporación local delegado/a de servizos sociais. Poderase iniciar previa solicitude e/ou de oficio a prestación do servizo de maneira inmediata, a instancia da xefatura de sección de Servizos Sociais, e sen prexuízo da posterior instrución do correspondente expediente, comunicando á entidade prestadora do servizo o seu inicio cun prazo máximo de 48 horas.6.- Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais comunitarios deste Concello. Para estes efectos estarase ao previsto na lexislación en vigor sobre voluntariado.7.- No caso de tratarse de intervencións de carácter socio educativo derivadas dun diagnóstico de desestruturación familiar, deberán incorporarse ao proceso, de acordo coas circunstancias do fogar de que se trate, algunha das seguintes figuras profesionais: técnico superior en integración social, diplomado en educación social ou diplomado en traballo social. Para solicitar os servizos de atención domiciliaria deberán reunirse os seguintes requisitos: * Estar empadroado no municipio de Santiago e ter residencia no mesmo. * Aportar a documentación esixida. * Ser valorado como recurso idóneo a aplicar pola unidade técnica de servizos sociais. Ás solicitudes presentaranse en modelo normalizado acompañando a seguinte documentación: * Fotocopia do DNI /NIE da/o interesada/o. * No caso en que a persoa solicitante actúe a través de representante deberá presentar: copia compulsada da sentencia de incapacitación legal e nomeamento de titor/representante legal; se é o caso, fotocopia compulsada do DNI/NIE/pasaporte da persoa quen teña dita representación. * Fotocopia compulsada do libro de familia, no caso de menores de idade. * Informe das condicións de saúde, facendo mención das medidas preventivas a ter en conta, de ser o caso. * Xustificante dos ingresos da persoa solicitante, cónxuxe ou parella de feito, ascendentes, e fillos maiores de 25 anos con discapacidade, que dependesen economicamente dos citados perceptores ( segundo o establecido no artigo 20 da presente ordenanza ) a través dalgunha da seguinte documentación: • Certificado de pensión do Organismo competente. • Fotocopia da declaración da renda, ou no seu caso certificado negativo. • Certificación do INEM acreditativa de estar en situación de desemprego e de percepción, ou non, de prestacións de ser o caso. • Xustificante das percepcións doutras prestacións sociais, de ser o caso. • Impreso de domiciliación bancaria, de ser o caso. * Autorización ó Concello de Santiago de Compostela, a solicitar da Axencia Estatal de Administración Tributaria, información de natureza tributaria. * Xustificante dos gastos deducibles: custe da vivenda habitual e bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do/a beneficiario/a. * Declaración de patrimonio, certificado da Consellería de Economía e Facenda. * Nos casos de acceso directo ao servizo, copia da resolución do PIA acreditativa da concesión da prestación do servizo en modalidade SAF, ou SAF Respiro. * As persoas que padezan algunha discapacidade física, psíquica ou sensorial presentarán o certificado do organismo público onde se recoñeza a citada discapacidade e/ou invalidez. Con independencia desta documentación o Concello poderá esixir os documentos complementarios que, durante a tramitación do expediente, estime oportunos en relación coa prestación solicitada. O persoal da unidade técnica de Servizos Sociais recabará de oficio, por si mesma, a través doutros departamentos municipais o extra municipais información relativa ó cumprimento dos requisitos de empadroamento e daqueles outros indispensables que non se acreditaran suficientemente. O Concello reservase as actividades inspectoras que estime convenientes sobre os datos achegados e relacionados co Servizo que se solicita. Si a solicitude non reunise os requisitos que sinala o artigo 70 da Lei 30/92, de réxime xurídico das administracións públicas e procedemento administrativo común, modificada pola lei 4/99, ou non se acompañase de algúns dos documentos esixidos na referida normativa, requirirase ao/á interesado/a para que no prazo de 10 días emende a falta ou acompañe os documentos preceptivos, con indicación de que se non o fixera, teráselle por desistido da súa petición, previa resolución que deberá de ser dictada nos termos previstos no artigo 42 da citada lei. En caso de ausencia de prazas, a solicitude aprobada pasará a unha lista de agarda que se ordenará por orde da puntuación obtida A denegación da solicitude procederá por algunha das seguintes causas: 1. Non cumprir os requisitos esixidos.2. Poder satisfacer axeitadamente as súas necesidades por si mesmo/a e/ou co apoio dos seus familiares. Non acadar, por tanto, a puntuación mínima esixida.3. Non ser a necesidade alegada obxecto de cobertura polo SAF.4. Non aceptar as condicións do servizo municipal en canto a prestacións e achega económica 5. Persistir as circunstancias que motivaron a extinción do servizo a través dun expediente sancionador.6. Persistir as circunstancias que motivaron a denegación do servizo con anterioridade.7. Calquera outra causa debidamente motivada.1.- Son causas de extinción do servizo de axuda no fogar, as seguintes: a) Por renuncia ou desestimento da persoa usuaria, surtindo efectos dende o derradeiro día do mes no que se notifique. b) O cambio de programa individual de atención ou do proxecto de intervención (anexo II) que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro Concello ou por un período de 3 meses a outro domicilio. d) Falecemento da persoa usuaria ou ingreso en residencia. e) Incumprimento reiterado dos deberes e obrigas establecidas para as persoas usuarias na prestación do servizo. f) A falta reiterada de pagamento do servizo. g) Desaparición das causas que motivaron a prestación do servizo. h) Aparición de causas sobrevidas que produzan a imposibilidade material de continuar coa prestación do servizo. i) A ausencia inxustificada do domicilio por tempo superior a un mes. j) Atoparse en situación de suspensión do servizo por un período superior a tres meses. k) Melloría da situación ou superación das causas que orixinaron a intervención do SAF.2.- Causas de modificación.- a) Con carácter xeral a alteración das circunstancia tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstanciais en calquera caso, deberán substanciarse no expediente individual, mediante un novo informe e acordo de servizo(anexo III). b) As persoas usuarias que tiveran accedido ao servizo de axuda no fogar polo sistema de libre concorrencia, e fosen valoradas con posterioridade correspondéndolles a efectividade do dereito, poderán ver modificadas as condicións da prestación do servizo conforme ao establecido no programa individual de atención e a normativa de aplicación. c) As modificacións tamén poderán producirse a petición da persoa interesado/a, mediante solicitude subscrita pola mesma e coa valoración do/a traballador/a social da unidade técnica de servizos sociais, á vista dos posibles cambios da situación que motivou a concesión.3.- Causa de extinción ou modificación.- Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención Son causa de suspensión temporal do servizo, logo da tramitación do correspondente expediente e informe razoado do persoal técnico coordinador que deberá incorporarse ao expediente persoal, as que seguen: 1. Ausencia temporal do domicilio: o servizo poderá suspenderse por causa xustificada por un máximo de tres meses, debendo acreditar a persoa usuaria as causas que motivan a súa ausencia. Procederase á reanudación inmediata do servizo a petición dos/as interesados/as, naqueles casos en que sufragasen durante a súa ausencia, o abono das tarifas que Ile correspondan de igual xeito que se estiveran de alta. Nos casos restantes, pasará a lista de agarda coa puntuación de orixe. No caso de empeoramento da súa situación realizase unha nova valoración por parte do persoal técnico de servizos sociais.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora. Todas as extincións, modificacións e ou suspensións efectuadas sobre a prestación de SAF, cumprimentarase nun documento asinado pola/o traballador/a social do SAF, e conterá os datos de identificación da persoa usuaria, as datas e os motivos polos que se orixinan as mesmas. O órgano correspondente dictará a resolución na que constará o motivo e a data de efecto da mesma, así como anuncio sobre os recursos que contra a mesma procedan, órgano administrativo ou xudicial perante o que presentalos e prazo para interpoñelos, sen prexuízo de que as persoas interesadas poidan exercitar calquera outro que estimen oportuno. O programa de axuda no fogar esixe unha coordinación permanente a tres niveis: - Interna co persoal técnico dos SSSS comunitarios. - Externa coa entidade ou entidades prestatarias para o inicio, seguimento e avaliación da prestación. - Con outros axentes que interveñan no servizo. O Servizo de axuda a domicilio concedido a cada usuario/a será obxecto de seguimento periódico para valorar: 1. A consecución dos obxectivos programados.2. A adecuación do tempo e intensidade da axuda.3. A satisfacción da persoa beneficiaria Unha vez iniciado o servizo, levarase a cabo o seguimento polo equipo técnico ou profesionais do SAF, que poderán recadar información complementaria da persoa usuaria, do persoal auxiliar de Axuda a Domicilio e/ou a través do persoal Coordinador das entidades prestadoras, que se reflectirá no expediente correspondente. A persoa que exerza como responsable técnica garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Mediante esta supervisión revisarase e axustarase, se fose o caso, o contido das prestacións expresado no proxecto de intervención (anexo II) e no acordo de servizo(anexo III). Da supervisión realizada quedará constancia no correspondente expediente individual. As solicitudes que no seu caso se atopen en lista de agarda, de igual modo serán periodicamente revisadas coa finalidade de que as mesmas estean permanentemente actualizadas.1. A intensidade do servizo determinarase, con carácter xeral, en horas mensuais de atención, todos os días da semana incluidos festivos, distribuidas en función das necesidades da persoa usuaria e do informe técnico. Cando se necesiten dúas auxiliares para a realización do servizo ao mesmo tempo computarase o tempo do servizo de cada unha delas.2. A intensidade do servizo de axuda no fogar ás persoas atendidas no marco do sistema de autonomía persoal e atención á dependencia, ten carácter indefinido e estará predeterminada no seu programa individualizado de atención, trala valoración do seu grado e nivel. A súa aplicación horaria será flexible e conforme co proxecto de intervención (anexo II), de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 3 punto 1 a) todos os días da semana. Cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, ou así se acorde entre a persoa usuaria e o seu/súa traballador/a social, deberá facerse constar por escrito e será engadido ao seu expediente.3.- As persoas que accedan ao servizo de axuda no fogar en libre concorrencia ou por urxencia sobrevenida a temporalidade e a intensidade virá prescrita polos SSSS comunitarios e definida no seu proxecto de intervención (anexo II) e terán unha duración máxima de 40 horas mensuais de atencións, non superando 2 horas/día, salvo prescrición motivada deberá que deberá constar no devandito proxecto de intervención. As faltas suxeitas a sanción clasifícanse en leves, graves e moi graves. Son faltas leves: 1. Non comunicar a ausencia do domicilio.2. Non colaborar na prestación do servizo.3. A demora inxustificada no pago dun recibo do servizo. Son faltas graves: 1. A comisión de dúas faltas leves no período de seis meses.2. A falta de respecto ao persoal que presta o servizo.3. Superar o límite de tempo establecido para a baixa temporal.4. Facer un uso inadecuado do servizo: - Residencia efectiva en domicilio distinto ao sinalado no alta. - Dedicar o tempo de servizo a tarefas non incluídas no alta. - Ocultar a presencia doutras persoas no domicilio. - A demora inxustificada no pago de dous recibos do servizo. - O incumprimento dos compromisos do usuario acordados. Son faltas moi graves: 1. A comisión de dúas faltas graves no período de seis meses.2. A agresión física ou psicolóxica y/o o acoso ao persoal que presta o servizo.3. A demora inxustificada no pago de tres recibos do servizo.4. 0 incumprimento doloso dos compromisos do usuario.5. Falsidade na documentación presentada ou ocultación parcial ou total de información prioritaria para a prestación do servizo. Sen prexuízo das demais responsabilidades a que houbese lugar, as sancións que se poderán impor aos usuarios que incorran nalgunha das faltas mencionadas no artigo anterior serán as seguintes: 1. Por faltas leves: Amoestación por escrito do/da concelleiro/a delegado/a, competente en materia de servizos sociais.2. Por faltas graves: A suspensión temporal de días efectivos de prestación, sendo un mínimo de tres e un máximo de quince.3. Por faltas moi graves: A baixa definitiva do servizo Se a través da instrucción do expediente sancionador apreciásense situacións excepcionais poderase sancionar cunha suspensión temporal da prestación de corenta e cinco días efectivos de prestación. As sancións por faltas leves serán impostas poloVa concelleiro/a delegado/a de Acción Social, previa audiencia do interesado. As sancións por faltas graves e moi graves serán impostas pola Alcaldía-Presidencia, previa audiencia do interesado, a proposta do/a concelleiro/a delegado/a de Acción Social. A tramitación dos expedientes sancionadores levarán a cabo desde o Departamento de servizos sociais, que seguirá a normativa establecida na lexislación vixente. De forma cautelar o órgano competente para a resolución do expediente sancionador poderá adoptar, previo informe motivado, aquelas medidas de carácter provisional que aseguren a eficacia da resolución. O acordo será motivado e poderá establecer a suspensión da prestación do servizo. As sancións por faltas leves prescribirán aos seis meses e as sancións por faltas graves ou moi graves prescribirán ao ano. Contra a sanción imposta, e sen prexuízo das accións civís ou penais que correspondan, poderán interporse as reclamacións ou recursos oportunos, de acordo coas Leis de Procedemento Administrativo e da Xurisdicción Contencioso-Administrativa en vigor e as súas normas de aplicación. En calquera caso, tanto a resolución inicial como as que se deriven do procedemento, deberán indicar ao interesado as posibilidades de recurso ao que pode acollerse. O servizo de axuda a domicilio no Concello de Santiago de Compostela financiarase a través das achegas económicas das administracións públicas pertinentes, o presuposto municipal, e as achegas das persoas usuarias en aplicación dos baremos aprobados polo Concello. a) A Achega municipal cuantificarase a través da correspondente partida segundo o previsto anualmente no orzamento municipal. b) A persoa beneficiaria do servizo aportará a taxa calculada conforme ao establecido na ordenanza fiscal municipal correspondente, cumprindo co establecido no Art.56 da Lei 13/2008 de Servizos Sociais de Galicia, que faculta ás administracións públicas a establecer a participación das persoas usuarias na financiación de servizos do Sistema Público de Servizos Sociais.1. Para os efectos deste artigo considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas convivintes economicamente dependentes, de acordo co establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9. 0 Concello de Santiago de Compostela establecerá os mecanismos de revisión anual para a actualización da información relativa á capacidade económica das persoas usuarias do servizo de axuda no fogar.10. No nivel de renda dos beneficiarios, e de acordo ao establecido na Disposición Adicional Sexta da Lei 39/2006, non se terán en consideración como renda a contía das prestacións públicas vinculadas ao servizo para coidados no contorno familiar e de asistencia personalizada que se derivan da aplicación deste texto lexislativo.1. Quedará exenta da obriga de participar no custo do servizo a persoa usuaria cuxa capacidade económica sexa igual ou inferior ao indicador público de rendas de efectos múltiples (IPREM) que cada ano publique o goberno na Lei de presupostos do Estado.2. Para o resto dos supostos, establecese a seguinte regulación progresiva do copagamento do servizo, fixada na ordenanza fiscal correspondente actualizada segundo o IPREM; e que deberá respectar en todo caso os límites expresados na seguinte escala: a) As persoas usuarias cunha capacidade económica superior ao 100% pero que non exceda o 300% do indicador público de renda de efectos múltiples, asumirán un mínimo dun 10% e un máximo do 20% do custo do servizo rea de:. b) As persoas usuarias cunha capacidade económica superior ao 300% pero que non exceda o 500% do indicador público de renda de efectos múltiples, asumirán un mínimo dun 21% e un máximo do 60% do custo do servizo. c) As persoas usuarias cunha capacidade económica superior ao 500% do indicador público de renda de efectos múltiples, asumirán un mínimo dun 61% do custo do servizo e un máximo do 65% do custo do servizo.3.- Sen prexuízo do establecido no punto anterior, poderán preverse excepcións aos criterios xerais nos casos en que a problemática principal atendida sexa a desestruturación familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.4.- As liquidacións de prezos practicaranse por meses naturais aboándose nos quince primeiros días naturais do mes seguinte. O abono efectuarase mediante cargo na conta bancaria que a persoa solicitante dos servizos de axuda a domicilio facilitará no impreso normalizado que a tal efecto que acompaña á solicitude.4.- 0 baremo con que calcular a achega da persoa usuaria polas atencións domiciliarias será obxecto de actualización segundo a contía anual do IPREM ou indicador que o substitúa. A Axuda no Fogar do Concello de Santiago de Compostela, é de titularidade municipal, e será coordinado polos Servizos Sociais Municipais. Co fin de facilitar a comprensión desta Ordenanza, explicítanse os seguintes conceptos: Autonomía: Capacidade de controlar, afrontar e tomar, por propia iniciativa, decisións persoais acerca de como vivir de acordo coas normas e preferencias propias así como desenvolver as actividades básicas da vida diaria. Dependencia: Estado de carácter permanente no que se atopan as persoas que, por razóns derivadas da idade, a enfermidade ou discapacidade, e ligadas á falta ou á perda de autonomía física, mental, intelectual ou sensorial, precisan da atención ou de outra ou outras persoas ou axudas importantes para realizar actividades básicas da vida diaria ou, no caso das persoas con discapacidade intelectual ou enfermidade mental, de apoios para a súa autonomía persoal. Necesidades de apoio para a autonomía persoal: As que requiren as persoas que teñen discapacidade intelectual ou mental para facer efectivo nun grao satisfactorio de autonomía persoal no seo da comunidade. Actividades básicas da vida diaria (ABVD): As tarefas máis elementais da persoa, na súa vida cotiá que Ile permiten desenvolverse cun mínimo de autonomía e independencia, tales como: o coidado persoal, baño, vestido, transferencias, actividades domésticas básicas, a mobilidade esencial, recoñecer persoas e obxectos, orientarse, entender e executar ordes sinxelas. Actividades instrumentais da vida diaria: Conxunto de accións que realiza unha persoa permitíndoo o autosostenimiento no seu contorno habitual: cociñar, pasar o ferro, manexo de diñeiro etc. Coidados non profesionais: A atención prestada a persoas en situación de dependencia no seu fogar, por persoas da familia ou do seu contorno, non vinculadas a un servizo de atención profesionalizada. Axudas técnicas: Equipos, dispositivos, aparellos ou adaptacións tecnolóxicas que se utilizan para suplir movementos e axudar nas limitacións funcionais das persoas. Beneficiarios/as: Persoas que reciben as atencións derivada do Programa e á que se Ile aplica o proxecto de intervención. Persoal de atención directa: Profesional que materializa as actividades tanto na atención ás necesidades no domicilio como nas de apoio psicosocial, familiar e de relación co contorno, enmarcadas no proxecto do intervención da persoa beneficiaria. Proxecto de intervención (anexo II): Documento que xorde como acordo coa persoa beneficiaria da valoración das necesidades a satisfacer. Establece os obxectivos a alcanzar, as tarefas a executar e a temporalidade da intervención. Entidade titular: Concello de Santiago de Compostela que deseña e define as características do Programa e a relación administrativa ou contractual coa entidade prestadora e coa persoa beneficiaria. Entidade prestadora: Organización que realiza e executa as atencións derivadas do Proxecto de intervención ou outros proxectos complementarios de cada persoa beneficiaria. Servizos complementarios: Actividades que amplían o nivel de atención da Axuda a Domicilio naqueles aspectos que esta non cubre: lavandería, podoloxía, terapia ocupacional, barbería etc. Delégase na Xunta de Goberno Local a facultade de interpretar e aplicar as disposicións contidas nesta ordenanza así como a redacción das instruccións que foran necesarias para a súa correcta interpretación. O SAF no Concello de Santiago de Compostela adaptarase en todo momento á normativa estatal e autonómica vixente sobre o Sistema de Autonomía e Atención a Dependencia (S. A. A. D.) de Galicia. Queda derrogada a Ordenanza Municipal reguladora do SAF publicada no BOP do día 28 de abril de 2001. A presente ordenanza entrará en vigor aos 15 días seguintes á publicación nos boletíns que correspondan, permanecendo en vigor ata a súa modificación ou derrogación expresa. O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non podarán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa: N° Expediente 1. Intervención nº 2. Data solicitude././. Data de inicio././. Sector de referencia 3. Ámbito de atención 3. N° Usuarios. Nome e Apelidos. Data de nacemento././. DNI. Sexo. Estado civil. Data de proxecto././. Data fin de proxecto././. N° de horas semanais. Perfil persoal profesional:. Tipo de servizo a prestar 4: Outros servizos: N° de horas semanais:. Servizos/apoios: Obxectivos do servizo proposto: Tarefas que se realizarán: Técnico responsable: Asdo.: 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS Reunidos en Santiago de Compostela o día././. dunha parte don/dona. con DNI. e doutra don/dona., en calidade de técnico responsable do servizo de axuda no fogar de. ACORDAN: 1. Que o Concello de Santiago de Compostela prestará o Servizo de Axuda no Fogar (SAF), á persoa arriba citada, desde o día. do. de 20. 2. Que a prestación do servizo de axuda no fogar realizarase por un prazo., con posibilidade de prórroga segundo valoración da unidade técnica de Servizos Sociais.3. Que o SAF se levará a cabo os días da semana., en horario De.; por un total de. horas mensuais.4. Que atendendo á Orde do 22 de xaneiro de 2009, que regula o servizo de axuda no fogar, á Ordenanza fiscal municipal que regula as taxas do SAF e á aplicación do baremo que corresponde, a persoa usuaria comprométese a achegar.€ mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido no punto 4°, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes:. 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas:. 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pela persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e na ordenanza municipal sobre o SAF, onda están recollidos os dereitos e obrigas da persoa usuaria, baixas temporais e causas de extinción. Ambas as partes dan a súa conformidade a este acordo de prestación do SAF e asínao. de. de 20. A persoa usuaria 0 técnico responsable